# kerez
## Brezhoneg
### Etimologiezh

    (Anv-kadarn) Amprestet digant al latin.
    Meneget er C'hatolikon (queres).
    Da geñveriañ gant ar gerioù ceirios(en) en kembraeg, keres(en) en kerneveureg.
    (Furm verb) Eus kar-, pennrann ar verb karout, hag an dibenn-ger -ez, gant ur pebeiladur vogalennek a/e.

### Anv-kadarn

kerez /ˈkeː.res/ strollder (unanderenn kerezenn)
* Frouezh bihan ar gerezenn, bouedek ha chugonus, ruz pe velen o liv, krenn o stumm.
** Nag int a zo flour ha ruz, va c’herez ! E-giz muzelloù gwerc’hezed o c’hoarzhin da baotred yaouank. — (Ivon Krog, Eur Zac'had Marvailhou, Buhez Breiz, Kemper, 1924, p. 121.)
** Ar mein-kerez, babu, torret ha lakaet, pemp dornad anezho en ul litrad gwin gwenn, a zo koulz evel al louzoù diaraok ; evañ div loaiad anezhañ war yun bemdez, ha kemend-all div eur goude koan. — (Loeiz ar Floc'h, E louzou da bep klenved, in An Oaled, niv. 35, 1931, p. 12.)

#### Doareoù-skrivañ all

    En doare-skrivañ etrerannyezhel e vez skrivet keres(enn).

#### Gerioù heñvelster

* babu
* kignez

#### Deveradoù

* kerezeg
* kerezenn
* kerizid
* kerez-gouez
* kerez-mor
* ruz-kerez

#### Troidigezhioù

* alamaneg : Kirschen
* esperanteg : ĉerizoj
* galleg : cerises
* italianeg : ciliegie
* kembraeg : ceirios
* kerneveureg : keres
* nederlandeg : kersen
* saozneg : cherries
* spagnoleg : cerezas

### Furm verb

| Kemmadur | Furm |
| hep | kerez |
| dre vlotaat | gerez |
| dre c'hwezhañ | c'herez |
| dre galetaat | digemm |
| amreizh | digemm |
kerez /ˈkeːres/
* Adstumm eus karez, furm ar verb karout en eil gour unan an amzer-vremañ, en doare-disklêriañ.
** Ech ez da gouezhañ choazh, ma na gerez diwall…! — (Charlez Gwennou, Santez Trifina, Montroulez, 1899, p. 102.)
** - [...]. Evelato, evit miret na deufen da ankounac'haat ac'hanout, e karfen kas ganen da batrom a zo aze, mar kerez rei anezan d'in. — (G. MILIN, Gwechall-goz e oa..., Kemper, 1924, p. 5.)

#### Deveradoù

* mar kerez